Postup pri uplatňovaní a vybavovaní uplatnenia zodpovednosti za vady produktu – vytknutia vady služby v zmysle zákona č.108/2024 Z.z. v znení neskor.v nadväznosti na príslušné ustanovenia Občianskeho zákonníka.
-------------------------------------------------------------------------------------------------------------------------------                

1. Záručná doba na predávané produkty je 24 mesiacov. Pri oprave, alebo úprave veci je záruka 3 mesiace. Pri potravinách je záruka obmedzená dátumom spotreby a dátumom minimálnej trvanlivosti, ktorý je vyznačený na obale.
2. Vadu možno vytknúť osobne u obchodníka, alebo prostriedkami diaľkovej komunikácie.
 Adresa obchodníka: 
obchodné meno: 
Stroller s.r.o.
sídlo: 


Nedbalova 3820/12, 949 11 Nitra
IČO: 


53006143
e-mail: 

centrumkocikov@gmail.com
tel. č.: 


0907290942
e-shop / web: 

www.centrumkocikov.sk
Vadu môže spotrebiteľ vytknúť aj u inej osoby, o ktorej predávajúci oboznámil kupujúceho pred uzavretím zmluvy, alebo pred odoslaním objednávky, resp. po uzavretí zmluvy.
3. Spotrebiteľ si právo na uplatnenie zodpovednosti za vady produktu uplatňuje bezodkladne po zistení vady produktu. Pri  uplatnení vady produktu – vytknutí vady predloží aj predmet vytknutia vady a doklad o nadobudnutí vlastníctva produktu (napr. doklad o kúpe, faktúra, záručný list a pod.).

4. O vytknutí vady produktu obchodník poskytne spotrebiteľovi bezodkladne po vytknutí vady písomné potvrdenie o vytknutí vady. Obchodník v potvrdení o vytknutí vady uvedie lehotu, v ktorej vadu v súlade s Občianskym zákonníkom odstráni. Lehota oznámená podľa predchádzajúcej vety nesmie byť dlhšia ako 30 dní odo dňa vytknutia vady, ak dlhšia lehota nie je odôvodnená objektívnym dôvodom, ktorý predávajúci nemôže ovplyvniť  (§ 622, ods.3 Občianskeho zákonníka - ,,OZ“).
5. Obchodník zodpovedá za akúkoľvek vadu, ktorú má predaná vec v čase jej dodania a ktorá sa prejaví do dvoch rokov od dodania veci.

6. Po prvom odstránení vady opravou veci sa doba zodpovednosti za vady predlžuje o 12 mesiacov. Doba zodpovednosti za vady veci sa predĺži len raz, bez ohľadu na počet opráv veci.

7. Kupujúci má právo zvoliť si odstránenie vady výmenou veci, alebo opravou veci. Kupujúci si nemôže zvoliť spôsob odstránenia vady, ktorý nie je možný alebo ktorý by v porovnaní s druhým spôsobom odstránenia vady spôsobil predávajúcemu neprimerané náklady s ohľadom na všetky okolnosti, najmä na hodnotu, ktorú by mala vec bez vady, na závažnosť vady a na skutočnosť, či by druhý spôsob odstránenia vady spôsobil kupujúcemu značné ťažkosti.

8. Obchodník môže odmietnuť odstránenie vady, ak oprava ani výmena nie sú možné alebo ak by si vyžadovali neprimerané náklady s ohľadom na všetky okolnosti vrátane okolností podľa § 623 odseku 1 druhej vety OZ. 

9. Obchodník opraví alebo vymení vec v primeranej lehote (§ 507 ods. 1 OZ) po tom, čo kupujúci vytkol vadu, bezplatne, na vlastné náklady a bez spôsobenia závažných ťažkostí kupujúcemu s ohľadom na povahu veci a účel, na ktorý kupujúci vec požadoval.

10. Na účely opravy alebo výmeny kupujúci odovzdá alebo sprístupní vec obchodníkovi alebo osobe podľa § 622 ods. 5. OZ. Náklady prevzatia veci znáša predávajúci.

11. Obchodník dodá opravenú vec alebo náhradnú vec kupujúcemu na vlastné náklady rovnakým alebo obdobným spôsobom, akým mu kupujúci dodal vadnú vec, ak sa strany nedohodnú inak. Ak kupujúci neprevezme vec v lehote šiestich mesiacov odo dňa, kedy ju mal prevziať, môže obchodník vec predať. Ak ide o vec väčšej hodnoty, obchodník kupujúceho o zamýšľanom predaji vopred upovedomí a poskytne mu primeranú dodatočnú lehotu na prevzatie veci. Obchodník bezodkladne po predaji vyplatí kupujúcemu výťažok z predaja veci po odpočítaní nákladov, ktoré účelne vynaložil na jej úschovu a predaj, ak kupujúci uplatní právo na podiel z výťažku v primeranej lehote uvedenej predávajúcim v oznámení o zamýšľanom predaji veci. Obchodník môže vec na vlastné náklady zničiť, ak sa ju nepodarilo predať alebo ak predpokladaný výťažok z predaja nebude postačovať ani na úhradu nákladov, ktoré obchodník účelne vynaložil na úschovu veci, a nákladov, ktoré by obchodník musel nevyhnutne vynaložiť na jej predaj.

12. Obchodník pri odstránení vady zabezpečí odstránenie veci a inštaláciu opravenej veci alebo náhradnej veci, ak si výmena alebo oprava vyžaduje odstránenie vadnej veci, ktorá bola nainštalovaná v súlade s jej povahou a účelom pred tým, ako sa vada prejavila. Obchodník a kupujúci sa môžu dohodnúť, že odstránenie veci a inštaláciu opravenej alebo náhradnej veci zabezpečí kupujúci na náklady a nebezpečenstvo predávajúceho.

13. Obchodník zodpovedá za vady náhradnej veci podľa § 619 OZ.
14. V prípade ak obchodník odmietne zodpovednosť za vady produktu, dôvody odmietnutia písomne oznámi kupujúcemu. Ak kupujúci znaleckým posudkom alebo odborným stanoviskom vydaným akreditovanou osobou, autorizovanou osobou alebo notifikovanou osobou preukáže zodpovednosť predávajúceho za vadu, môže vytknúť vadu opakovane a predávajúci nemôže odmietnuť zodpovednosť za vadu; na opakované vytknutie vady sa § 621 ods. 3 OZ nevzťahuje. Na náklady spotrebiteľa spojené so znaleckým posudkom a odborným stanoviskom sa vzťahuje § 509 ods. 2. OZ;

15. Pri použitej veci sa strany môžu dohodnúť na kratšej dobe zodpovednosti predávajúceho za vady, nie však kratšej ako jeden rok od dodania veci.
16. Po prvom odstránení vady použitej veci opravou veci sa doba zodpovednosti za vady veci predlžuje o dvanásť mesiacov. Doba zodpovednosti za vady veci sa predĺži len raz bez ohľadu na počet opráv veci.
17. Za účelom vytknutia vady produktu môže spotrebiteľ tiež vyplniť protokol o vytknutí vady produktu/reklamačný protokol, ktorý je spotrebiteľovi dostupný podľa bodu 3. tohto postupu.

